ભારતે પ્રાકૃતિક આપદા સામે લડવા માટે છેલ્લે 2004માં વિદેશી મદદ લીધી હતી. બિહારમાં આવેલા પૂર પછી રાહત કામો માટે અમેરિકા અને બ્રિટન પાસેથી આ મદદ લેવામાં આવી હતી. તે પહેલા ગુજરાતમાં આવેલા ભૂકંપ (વર્ષ 2001માં) વખતે ઘણા દેશોએ ભારતને નાણાંકીય મદદ કરી હતી. સૂત્રો મુજબ, છેલ્લા બે દાયકામાં ભારતે કોઈપણ પ્રાકૃતિક આપદાનો સામનો કરવા માટે પૂરતી ક્ષમતા વિકસાવી લીધી છે. કેરળના પૂરથી પણ એ સ્પષ્ટ સાબિત થઈ રહ્યું છે. જે સ્તર પર ઝડપથી ત્યાં બચાવ અભિયાન ચલાવાઈ રહ્યું છે, તે અદ્વિતિય છે. આ એક મોટું કારણ છે કે ભારત બીજા દેશો પાસેથી હવે કોઈ મદદ નથી લેતું. આમ તો, વિદેશી ખાનગી સંસ્થાઓ કે એનજીઓ રાહત કામો કે આપદા પછી પુર્નસ્થાપના સાથે જોડાયેલા કામોમાં મદદ કરી શકે છે.